Priekšlikums PADOMES ĪSTENOŠANAS LĒMUMS, ar ko groza Īstenošanas lēmumu 2011/77/ES par Savienības finanšu palīdzības piešķiršanu Īrijai /* COM/2013/0434 final - 2013/0203 (NLE) */





PASKAIDROJUMA RAKSTS Pēc Īrijas lūguma Padome 2010. gada 7. decembrī piešķīra Īrijai finansiālu palīdzību (Īstenošanas lēmums 2011/77/ES), lai atbalstītu spēcīgu ekonomikas un finanšu reformu programmu, kuras mērķis ir atjaunot uzticību, ļaut ekonomikā atjaunot ilgtspējīgu izaugsmi un nodrošināt finansiālo stabilitāti Īrijā, eurozonā un ES. Saskaņā ar Īstenošanas lēmuma 2011/77/ES 3. panta 9. punktu Komisija sadarbībā ar SVF un saziņā ar ECB ir veikusi desmito pārskatīšanu attiecībā uz Īrijas iestāžu progresu pieņemto pasākumu īstenošanā, kā arī saistībā ar minēto pasākumu efektivitāti un to ekonomisko un sociālo ietekmi. Ņemot vērā jaunāko informāciju, Komisija ierosina grozīt ekonomikas politikas nosacījumus, kas ir palīdzības pamatā. Komisija ierosinātās izmaiņas ekonomikas politikas nosacījumos uzskata par vajadzīgām, lai nodrošinātu netraucētu programmas īstenošanu un programmas mērķu sasniegšanu. 2013/0203 (NLE) Priekšlikums PADOMES ĪSTENOŠANAS LĒMUMS, ar ko groza Īstenošanas lēmumu 2011/77/ES par Savienības finanšu palīdzības piešķiršanu Īrijai EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomes 2010. gada 11. maija Regulu (ES) Nr. 407/2010, ar ko izveido Eiropas finanšu stabilizācijas mehānismu[1], un jo īpaši tās 3. panta 2. punktu un 3. panta 7. punktu, ņemot vērā Komisijas priekšlikumu, tā kā: (1) Pamatojoties uz Īrijas lūgumu, Padome tai piešķīra finansiālu palīdzību (Īstenošanas lēmums 2011/77/ES[2]), lai atbalstītu spēcīgu ekonomikas un finanšu reformu programmu, kuras mērķis ir atjaunot uzticību, ļaut ekonomikā atjaunot ilgtspējīgu izaugsmi un nodrošināt finansiālo stabilitāti Īrijā, eurozonā un Savienībā. (2) Saskaņā ar Īstenošanas lēmuma 2011/77/ES 3. panta 9. punktu Komisija sadarbībā ar Starptautisko Valūtas fondu (SVF) un saziņā ar Eiropas Centrālo banku (ECB) ir veikusi desmito pārskatīšanu attiecībā uz Īrijas iestāžu progresu pieņemto pasākumu īstenošanā, kā arī saistībā ar minēto pasākumu efektivitāti un ekonomisko un sociālo ietekmi. (3) Ņemot vērā politisko vienošanos, ko panākuši Eiropas Parlaments un Padome, ir paredzams, ka tiesību akti, ar ko izveido vienoto uzraudzības mehānismu (VUM), drīz tiks pieņemti. Šajā kontekstā nākamais ES līmeņa banku stresa tests, kas jāveic Eiropas Banku iestādes (EBI) vadībā, netiks veikts 2013. gadā, kā iepriekš tika paredzēts. (4) Gatavojoties stresa testam, kas tiks veikts, tiklīdz stāsies spēkā VUM, un lai i) iegūtu nozīmīgu diagnostiku pirms programmas noslēguma un (ii) nodrošinātu pēc iespējas lielāku saskaņotību starp dažādiem novērtējumiem, Īrijai būtu jāveic virkne uzraudzības pasākumu, tostarp iepriekšējs vispārējs bilances novērtējums, līdz 2013. gada beigām. (5) Īrija ir atkārtoti apstiprinājusi savu apņemšanos nekavējoties nodot vietējo iestāžu atbildību par ūdensapgādes nozari valsts komunālo pakalpojumu dienestam un ieviest mājsaimniecību maksu par ūdeni. Īrija ir panākusi progresu ūdens nozares reformas veikšanā, tostarp pieņemot tiesību aktus, izveidojot dienestu Irish Water un veicot pārejas procesa operatīvos pasākumus. Tehnisku iemeslu dēļ varētu atlikt maksas ieviešanu par ūdeni mājsaimniecībām līdz 2014. gadam, neapdraudot reformas procesu kopumā. (6) Ņemot vērā šīs izmaiņas un apsvērumus, Īstenošanas lēmums 2011/77/ES būtu jāgroza, IR PIEŅĒMUSI ŠO LĒMUMU. 1. pants Īstenošanas lēmuma 2011/77/ES 3. panta 10. punktu groza šādi: 1) punkta a) apakšpunktu aizstāj ar šādu: "a) saskaņā ar metodi, par kuru jāvienojas līdz 2013. gada jūlija beigām, pabeidz iepriekšēju bilances novērtējumu pirms programmas beigām kā daļu no sagatavošanās darbiem stresa testam, kurš jāveic saskaņā ar ES jauno metodi."; 2) punktam pievieno šādu apakšpunktu: "c) paziņo Komisijai Irish Water finansēšanas modeli un paziņo mājsaimniecību maksas par ūdeni ieviešanas galīgo grafiku 2014. gada ceturtajā ceturksnī." 2. pants Šis lēmums ir adresēts Īrijai. 3. pants Šo lēmumu publicē Eiropas Savienības Oficiālajā Vēstnesī. Briselē, Padomes vārdā – priekšsēdētājs [1] OV L 118, 12.5.2010., 1. lpp. [2] OV L 30, 4.2.2011., 34. lpp.